Adele se eetplan én verloor gewig | SARIE
FOTO Instagram /@adele
Almal praat oor die Sirt-dieet. Hoekom? Sedert die Grammy-wenner Adele hierdie dieet gevolg het, het sy gewig verloor. Nié net lyk sy fantasies nie, hoewel sy nog altyd fantasties gelyk het, maar sy eet ook lekker – bonus! Eet lekker aan donkersjokolade, geniet jou rooiwyn – én verloor gewig. Geen wonder almal praat oor die Sirt-dieet nie. SARIE se dieetkundige, Mariza van Zyl, sê dit kan jou net goed doen én die Sirt-kosse is supergesond.
Boonop kan jy tot 3 kg per week verloor!
Wanneer die produksie van die Sirt- ensieme verhoog word, kan die liggaam se gebruik van vet of koolhidrate teoreties verhoog, sê Mariza van Zyl, geregistreerde dieetkundige en skrywer van Dik vir Dieet (Naledi, 2015). Die sogenaamde Sirt-kosse is egter nie die enigste manier om die ensieme te "aktiveer" nie. 'n Lae-kJ-dieet doen dit óók, en dis juis een van die redes waarom "min eet" geassosieer word met langlewendheid (longevity). En waarom 'n oormaat kilojoules, hetsy afkomstig van proteïen, vet of koolhidrate, 'n groot rol speel in vinniger veroudering en by siektes. Dan is die sogenaamde Sirt-kosse boonop supergesond, want dis ryk aan fenole en ander aktiewe to-nutriënte wat gesondheidsvoordele inhou. Dit wil voorkom asof dit juis dié aktiewe plantbestanddele is wat 'n rol speel om die Sirt-ensieme "aan te skakel". Volg jy dus die dieet, kan jy nie anders as om 'n oormaat "gesonde" kos te eet nie. "Die eerste drie dae kan jy net 4 200 kJ per dag inneem. Hoewel baie mense sal sê dis hopeloos te min, is dit 'n maklike manier om 'n metabolisme wat 'verstop' is weens te veel kos (vet, proteïene en/of koolhidrate) 'n hupstoot te gee en weer aan die gang te kry," sê Mariza. The Sirtfood Diet moedig ook gereelde oefening (5 keer 'n week vir 30 minute lank) aan.
A photo posted by @adele on Jul 21, 2016 at 4:24pm PDT
– Daarna volg 'n instandhoudingsfase van 14 dae.
Volgens The Sirtfood Diet is dit 'n realistiese manier om gewig te verloor én dit af te hou. Op lang termyn beveel hulle aan jy eet drie gebalanseerde maaltye ryk aan Sirt- kosse en drink een groensap per dag.
Volgens Mariza bepaal jou genetiese samestelling watter soort dieet vir jou ideaal is. As jy bv. geneties min koolhidrate moet eet en jy lê weg aan Sirt-kos se appels en lemoene, gaan jy dalk nie gewig afskud nie. Net so as jy vetsensitief is en Sirt-kosse by 'n vetryke dieet voeg.